FREE BG - Бомбена атака срещу високопоставен член на Хамас и разрушен таен тунел на организацията
Публикувано: 14. 01. 2018, 16:02
Мохамед Хамдан (известен и като Абу Хамза), член на политическото бюро на терористичната организация Хамас и брат на Осама Хамдан, който отговаря за международните връзки на организацията е бил леко ранен при бомбен атентат в Ливан.
Според съобщенията, Хамдан е бил ранен около 12. 00 ч. днес при избухване на взривно устройство когато е отварял вратата на BMW-то си в град Сидон, където се намира един от двата най-големи лагери за палестинки бежанци в Ливан.
В ливански медии, които се позовават на собствени източници, се появиха и съобщения, че в атаката са замесени израелските специални служби.
Новината за атаката идва на фона на изявление на представител на израелската армия, че тази сутрин е бил разрушен таен тунел на Хамас от Ивицата Газа в Египет. Тунелът е минавал под разделителните съоръжения, под ГКПП Керем Шалом (един от основните в района), под два горивопровода, близо военно съоръжение и от там е продължавал на територията на Египет.